ອັງກິດຊຸກຍູ້ ໃຫ້ຈີນລົງທຶນ ໃນໂຄງການ ພະລັງງານ ນິວເຄລຍ ຂອງຕົນ 
ທ່ານ George Osborne ລມຕ ການເງິນອັງກິດ ກ່າວວ່າ ອັງກິດຈະ​​ອະນຸຍາດ​ໃຫ້​ຈີນ ລົງທຶນ​​ຂະ​ນາດ​ນ້ອຍ ໃນໂຄງການ​ນິວ​ເຄລຍຂອງຕົນ ​​​ໃນຂັ້ນ​ເລີ້ມ​ຕົ້ນ​.
ໂຮງງານອຸດສາຫະກໍາພະລັງນິວເຄລຍຂອງ ຈີນ ໄດ້ຮັບການ ຊຸກຍູ້ໃນຄວາມພະຍາຍາມຂອງຕົນ ເພື່ອຂະຫຍາຍໄປນອກ ປະເທດ ໂດຍທີ່ອັງກິດ ກ່າວວ່າ ຕົນຈະອະນຸຍາດໃຫ້ບັນດາ ບໍລິສັດ ຈີນ ຊື້ຮຸ້ນສ່ວນໃຫຍ່ຂອງໂຮງງານພະລັງງານນິວ ເຄລຍ ອັງກິດ ລັດຖະມົນຕີ ການເງິນ ອັງກິດ ທ່ານ George Osborne ໄດ້ ປະກາດໃນວັນພະຫັດວານນີ້ ໃນຂະນະທີ່ຢ້ຽມຢາມໂຮງງານ ນິວເຄລຍ ທີ່ແຂວງ Guangdong ພາກໃຕ້ຂອງຈີນ ທ່ານ Osborne ກ່າວວ່າ ບັນດາບໍລິສັດຈີນ ຈະໄດ້ຮັບອະນຸຍາດ ໃຫ້ລົງທຶນໃນໂຄງການນິວເຄລຍ ອັງກິດ ໃນນາມ ເພື່ອນຮ່ວມ ງານຂະນາດນ້ອຍໃນ ຂັ້ນເລີ້ມຕົ້ນ ກ່ອນທີ່ຈະມີຄວາມສາມາດ ກາຍມາເປັນເຈົ້າຂອງສ່ວນໃຫຍ່ ທ່ານ ກ່າວວ່າ ການລົງທຶນ ໃດໆຂອງ ຈີນຍັງຈະຕ້ອງໄດ້ສອດຄ້ອງກັບ “ຂໍ້ຜູກມັດ” ດ້ານ ຄວາມປອດໄພ ແລະກົດລະບຽບຮັກສາຄວາມປອດໄພຂອງ ອັງກິດ ປັກກິ່ງ ໄດ້ຖືກກ່າວຫາຈາກ ລັດຖະບານ ປະເທດຕາເວັນຕົກຈໍານວນນຶ່ງວ່າ ໃຊ້ການໂຈມຕີທາງອິນເຕີີແນັດ ເພື່ອລັກລອບເອົາຂໍ້ມູນການຄ້າ ແລະຄວາມລັບຕ່າງໆ ຊຶ່ງເປັນການກ່າວ ຫາທີ່ ຈີນປະຕິເສດ ອັງກິດ ໄດ້ພະຍາຍາມຢ່າງສຸດຂີດ ເພື່ອດຶງດູດໃຫ້ ບັນດານັກລົງທຶນຕ່າງປະເທດຊ່ວຍສ້າງ ໂຮງງານພະລັງນິວເຄລຍຍຸກໃໝ່ ໂດຍກ່າວວ່າ ບັນດາໂຮງງານເຫລົ່ານີ້ ຈະຜ່ອນເບົາ ການຂາດເຂີນພະລັງງານລົງໃນອະນາຄົດອັນໄກ້ນີ້